A-douez traoù all e labouras kalz Paol Kalvez evit KEAV : evel kelenner er champoù kentañ, archantour da choude e-pad bloavezhioù. Labourat a reas kalz gant SADED hag a ziwanas e darempred gant KEAV -ur pennad, adalek 1963 betek 1967.Fiziet e voe enne  kentelioù al live uhel. Klasket en doa ober kemend-all gant Skol An Emsav er bloavezh-skol 1970-71. Diwar e atiz e voe labouret hardi war ar chentelioù 4re klas : kentelioù jedoniezh, kentelioù bevoniezh ha kentelioù brezhoneg kevatal dar chentelioù war ar galleg a oa er pevare klas2. E KEAV, e roll a zeuas da vezañ pouezusoch pa guitaas Ronan Huon e garg er bloavezh 1972 ; pa ne oa prest den da gemer plas hemañ, e oa P. Kalvez e gwirionez an hini a oa e penn ar champ gant Vefa de Bellaing. Daoust ma ne oa  ket rener en ofisiel, eo war e choug e kouezhe al labour kenurzhiañ, ul labour diaesoch-diaes e-tro ar bloavezhioù dek-ha-triugent-se. Kenaozet e voe kamp 1974 asambles gant Skol-an-Emsav, ar bloavezh-se nemetken. Kenderchel a reas e labour gant Vefa de Bellaing betek 1977 ma tivizas lezel e garg da vat.